《岁除》
元代·方回

亲情邻里喜归来，依旧柴门僻处开。
纵是桃符无可笔，未妨菜饼亦堪杯。
著宽毛褐观残雪，洗古铜壶浸老梅。
贺客明朝有诗客，踏青同与眺春台。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。